Yasin Malik

Si Yasin Malik (namundag 3 Abril 1966) sarong separatistang Kashmiri asin dating militanteng lider na nagtutulod kan pagsuway kan Kashmir magkasi pareho sa Indya asin Pakistan. Siya an pamayo kan Jammu Kashmir Liberation Front, na dati naguusol kan armadong pakikibaka sa Kashmir Valley. Si Malik pigrenunsya an kadahasan kan 1994 asin pigadoptar an matuninong na paagi ngani matawan resolusyon an Siriplingan sa Kashmir. Kan Mayo 2022, si Malik nag'ako na kan kasa'lan na pakikisapakat kriminal  asin pakikibakang armado laban sa estado, asin siya nasentensyahan nin lawig-buhay sa preso.

Kaamayi kan buhay
Si Yasin Malik namundag kan 3 Abril 1966 sa may mahi'bog na populasyon nin Maisuma lokalidad nin Srinagar.

Sabi ni Malik na kan aki pa siya, saiya nang nasaksihan an kadahasan sa kalye ginigiribo kan mga pwersa seguridad kan estado. Kan 1980, pakasaksi niya kan burulyada sa pag'ultan kan army asin mga drayber sa taksi, saiya nagin sarong rebelde. Siya nagtugdas nin sarong partido, an Tala Party, na nagtugdas nin rebolusyunaryong  prentera, na nagpapaimprinta asin nagpapalakop nin mga materyal politikal asin nagkakawsa nin mga kariribokan. An saiyang grupo nagngata'na ribokon an 1983 cricket match with West Indies duman sa Sher-i-Kashmir Stadium, pagbulabog kan Komperensya Nasyonal na pagtiripon sa Srinagar asin pagprotesta kan si ehekusyon ni Maqbool Bhat. Si Malik inaresto asin kinulong sa preso nin apat na bulan.

Kan siya napaluwas sa preso kan 1986, an Tala Party binago an pangaran sa Islamic Students League (ISL), na si Malik an sekretaryo heneral. An ISL nagin makusog na hiron. Sa mga myembro kaini yaon si Ashfaq Majeed Wani, Javed Mir asin Abdul Hameed Sheikh.

Padagos na pagbasa

Panluwas na takod 
JKLF na Websityo

Toltolan

Mga separatistang lider na Kashmiri
Mga Kashmiri'ng Muslim
Mga politiko sa Jammu asin Kashmir
 Mga 1963 na kamundagan
 Mga myembro kan Jammu Kashmir Liberation Front
Mga taga Srinagar
Mga militanteng Kashmiri
Mga aktibistang Kashmiri para sa independensya